Антоним

Антоним од  αντί anti: проти и ὄνομα onoma: имя — слово з протикладным лексичным вызнамом. Антонимия — одношѣня двох слов або выразох з протикладным вызнамом.Жеребило Т. В., c. 35.

Сфера прояву антонимии
 Антонимия ся проявлять при словах зоз вызнамом
 якостно-шацовным  (дурный — розумный, добрый — злый);
 кельостным (вельо — мало, нич — вшитко);
 часовым (скоро — нескоро, фурт — никда, день — ночь);
 просторовым (сѣвер — юг, близкый — далекый, од — ку).
 Не наставать антонимия при
 назывниках з конкретным вызнамом (хыжа, стром), о то вецей назвах, именах (Иван, Ян, Арктика, Антарктида);
 якостных приложниках з вызнамом зафарбѣня (червеный, синий);Але чорнобѣлый — фаребный, чорный — бѣлый будеме поважовати за антонимы, бо ту не иде о конкретну фарбу, але о наявность або абсенцию хотьякой фарбы або свѣтлоты и темноты.
 мѣстоназывниках, числовниках и чутясловах; 
 односных приложниках (бронзовый, пластовый).

Автоантонимы
Суть слова, котры самы в собѣ обсягують протикладны вызнамы. 

Напримѣр слово санкция означать и дозвол и заказ, а што з того буде в конкретном припадѣ, то можеме знати лем из контекста. На Россию накладены санкции — иде о заказ (експорта, импорта, въѣзда, выѣзда). N зостав арештованый зоз санкции прокурора — иде о дозвол арешту. 

Про автоантонимию еще в року 1883 чешско-российскый лингвиста Винцент Шерцл понукнув термин енантиосемия. Плющ Н. Н. Слово у мові і мовленні (явище мовленнєвої енантіосемії).

Жерела и одказы
 Жеребило Т. В. Словарь лингвистических терминов. Издание 5-е, исправленное и дополненное. Издательство «Пилигрим». Назрань, 2010. 486 с. ISBN 978-5-98993-133-0
 Панько, Юрій. Русиньско-русько-україньско-словеньско-польскый словник лінґвістічных термінів. Русиньска оброда. Пряшов, 1994. ISBN 80-88769-08-6

 Референции 

Катеґорія:Семантика
Катеґорія:Лексикология